गोवा की मौजूदा राजनीति में चल रही हलचल को समझने से पहले गोवा विधानसभा के गणित को समझना जरूरी है. इस वक्त 40 सदस्यीय गोवा विधानसभा में बीजेपी के 14, एमजीपी के 3, जीएफपी के 3, और 2 निर्दलीय विधायकों का समर्थन बीजेपी के साथ है. यानी 40 में से 22 विधायकों के समर्थन से बीजेपी इस वक्त सरकार में है. दूसरी तरफ, विपक्षी कांग्रेस के 16 विधायकों के अलावा एनसीपी के 1 और 1 निर्दलीय का समर्थऩ कांग्रेस के साथ है. यानी विपक्ष के पास कुल 18 विधायक हैं.